גרין לנטרן

| --- | --- |

עטיפת האוגדן Green Lantern: The End מאוקטובר 2013, אמנות מאת דאג מנק. למעלה בכיוון השעון: האל ג'ורדן, ג'ון סטוארט, קייל ריינר, סיימון באז וגאי גרדנר.
 סוג:  גיבור-על
 הוצאה לאור:  DC קומיקס
 הופעה ראשונה:  אלן סקוט: All-American Comics #16 (יולי 1940) האל ג'ורדן: Showcase #22 (אוקטובר 1959) גאי גרדנר: Green Lantern Vol.2 #59 (מרץ 1968) ג'ון סטוארט: Green Lantern Vol.2 #87 (ינואר 1972) ג'ייד: All-Star Squadron #25 (ספטמבר 1983) קייל ריינר: Green Lantern Vol.3 #48 (ינואר 1994) סיימון באז: The New 52: FCBD Special Edition #1 (יוני 2012) ג'סיקה קרוז: Justice League Vol.2 #30 (יולי 2014) קלי קווינטלה: Young Justice Vol.3 #1 (מרץ 2019) ג'ו מוליין: Far Sector #1 (ינואר 2020)
 יוצרים:  ביל פינגר, מרטין נודל (סקוט) ג'ון ברום, גיל קיין (ג'ורדן, גרדנר) דניס אוניל, ניל אדמס (סטוארט) רון מארץ, דאריל בנקס (ריינר) רוי תומאס, ג'רי אורדוויי (ג'ייד) ג'ף ג'ונס, דאג מאנק (באז) ג'ף ג'ונס, אייבן רייז (קרוז) בריאן מייקל בנדיס, מייקל גליסון (קווינטלה) נ. ק. ג'מיסין, ג'מאל קמפבל (מוליין)
 גילום הדמות:  ראו #אזכור במדיות אחרות
 מידע
 שם אמיתי:  אלן סקוט האל ג'ורדן גאי גרדנר ג'ון סטוארט קייל ריינר סיימון באז ג'ייד ג'סיקה קרוז קלי קווינטלה סוג'ורנר "ג'ו" מוליין
 כינויים:  הפקח הירוק, הפנס הירוק, השומר הירוק
 סטטוס:  פעיל
 כוחות:  מצויד בטבעת מיוחדת המעניקה לעונד אותה כוחות רבים הפועלים בעזרת כוח המחשבה והרצון. בין היתר תעופה, יכולת מסע בזמן, כוחות טלפתיים, יצירת שדה כוח וקרינה, אפשרות להפוך לבלתי נראה
 כלי נשק:  טבעת עוצמה ירוקה
 חברוּת בקבוצה:  חברת הצדק של אמריקה (סקוט) ליגת הצדק (ג'ורדן, גרדנר, ג'ייד) חיל הפקחים הירוקים (ג'ורדן, גרדנר, סטוארט, ריינר, באז, קרוז) השומרים החדשים (ריינר) ליגת הצדק אודיסאה (קרוז)
 חברוּּת לשעבר בקבוצה:  ליגת הצדק (סטוארט, ריינר, באז) הטיטאנים הצעירים (ריינר) חיל הפקחים האדומים (ג'ורדן, גרדנר) חיל סינסטרו, חיל הפקחים הכחולים (ריינר) שבט אינדיגו (סטוארט) חיל סינסטרו, חיל הפקחים הכחולים, חיל הפקחים הכתומים (ג'ורדן) חיל הפקחים הירוקים, אאוטסיידרס, חברת הצדק של אמריקה (ג'ייד) שחמט (סקוט)
 דמויות קשורות
 אויבים:  פאראלקס
כריכת החוברת הראשונה של גרין לנטרן
גרין לנטרן (מאנגלית: Green Lantern, גם "הפקח הירוק") הוא שמן של מספר דמויות בדיוניות, גיבורי-על שמופיעים בחוברות קומיקס של חברת DC קומיקס. אלן סקוט, הפקח הירוק הראשון מתור הזהב של הקומיקס הופיע לראשונה בחוברת All American Comics #16 מיולי 1940 ונוצר על ידי הכותב ביל פינגר והמאייר מרטין נודל.
הפקחים הירוקים נלחמים בכוחות הרוע בעזרתן של טבעות כוח מיוחדות שמעניקות למשתמש בהן מגוון רחב של כוחות על-אנושיים, הנובעים מיכולת הדמיון, חוסר פחד וכן הספקטרום הרגשי של כוח הרצון. בשעה שכוחות הטבעת של הפקח הירוק מתור הזהב היו מונעים בכוח הקסם, טבעותיהם של הבאים אחריו היו פרי יצירתם הטכנולוגית של שומרי היקום היושבים בכוכב הלכת "אואה" (Oa), שהעניקו את הטבעות רק לאלה שהיו באמת ראויים לענוד אותן, בני אנוש מכדור הארץ וחייזרים מכל רחבי היקום כאחד. כל אותם יחידים הרכיבו כח משטרתי בין-גלקטי הידוע בשם חיל הפקחים הירוקים.
חיל הפקחים הירוקים ושומרי היקום נושאים דמיון רב לעדשאים ולבני אריסיה מסדרת ספרי "העדשאי", שנכתבו על ידי אדוארד אלמר סמית'. "בני אריסיה" העניקו את כוח העדשה רק לאלה הראויים ביותר לענוד אותה, העדשאים, כדי להילחם נגד כוחות הרוע של האֱדוריאנים. במיני סדרה Green Lantern Corps מתחילת שנות ה-80 חלקו כבוד לסדרת "העדשאי" בכך שהציגו שני חברים בחיל הפקחים הירוקים בשם אֱדור ואריסיה.
במסגרת חברותם בקבוצות גיבורי העל חברת הצדק של אמריקה וליגת הצדק, חברי הפקחים הירוקים של סקטור הארץ נהפכו לחברים טובים לגיבורי-העל הנושאים את השם פלאש, כאשר החברויות הנודעות ביותר הן בין אלן סקוט לג'יי גאריק (הפלאש של תור הזהב), בין האל ג'ורדן לבארי אלן (הפלאש של תור הכסף), ובין קייל ריינר לוולי וסט (הפלאש של העידן המודרני).
הקומיקס זכה למספר פרסים במשך השנים, בין היתר לסיפורים No Evil Shall Escape My Sight משנת 1970, ו-Snowbirds Don't Fly משנת 1971. דמותו של הפקח הירוק (האל ג'ורדן) מדורגת במקום ה-41 ברשימת גיבורי-העל הגדולים של כל הזמנים, לפי מגזין אמפייר.